google/wiki40b huggingface dataset:
Şehzade Mehmed

Biografi

Kelahiran Mehmed mengubah status harem, menandakan permulaan kebangkitan Hürrem di istana. Para sejarawan berkata Mehmed hampir seiras dengan abang tiri beliau, Mustafa dan beliau menjadikan abang tiri beliau sebagai contoh, dan memiliki hubungan yang baik dengan beliau sejak kecil. Evliya Çelebi memperincikan Mehmed sebagai seorang "putera yang memiliki kehalusan kualiti lebih baik daripada. Beliau memiliki kecerdikan tajam dan pertimabangan yang adil" dan Suleiman berniat beliau akan menjadi pengganti beliau sekiranya Mehmed tidak meninggal dunia. Mehmed terlibat dalam Pengepungan Esztergom yang berjaya bersama-sama ayahanda beliau. Apabila Suleiman menugaskanMustafa untuk memerintah Amasya, tempat beliau sebagai pemerintah Manisa telah diambil alih oleh Mehmed.
Satu-satunya anak Mehmed adalah Hümaşah Sultan.

Kematian

Terdapat beberapa pandangan berbeza berkaitan dengan kematian Mehmed. Berdasarkan beberapa para sejarawan, beliau meninggal dunia di sebabkan penyakit cacar. Berdasarkan pendapat lain, beliau mati biasa. Penting untuk dicatatkan bahawa Mehmed meninggal dunia pada tahun yang sama beliau pergi berperang bersama-sama dengan ayahanda beliau dalam Pengepungan Esztergom.
Selepas kematian Mehmed, Suleiman telah memerintah arkitek imperial yang terkenal, Mimar Sinan untuk membina Masjid Şehzade di Istanbul bagi memperingati Mehmed. Suleiman juga mencipta sebuah elegi untuk anak lelaki kesayangan beliau, Mehmed yang meninggal dunia pada 1543 dan mengakhiri sajak dengan sebaris ayat "Paling Terhormat dalam Para Putera, Sultan Mehmed ku" yang mana jumlah perkataannya bersamaan dengan tahun kematian anak lelaki beliau. Fakta kematian Mehmed yang memberi peluang penting kepada Suleiman untuk menjadi penaung senibina untuk rakyat Uthmaniyyah mempercayai bahawa Mehmed merupakan anak kesayangan. Fakta akan Suleiman bukan sahaja membina sebuah masjid untuk Mehmed, tetapi membinanya di Istanbul seperti beliau adalah seorang sultan (kebiasaannya şehzade akan dikebumikan di Bursa mengikut adat) mencerminkan betapa sayangnya sultan kepada anak lelaki beliau ini.
Soya Yumoto

Kerjaya kelab

Pada tahun 2018, Soya Yumoto menyertai kelab berpangkalan di Tokyo yang beraksi dalam Liga J., FC Tokyo.
Lebuhraya Jerangau-Jabor

Latar belakang laluan dan ciri-cirinya

Lebuhraya Jerangau-Jabor FT14 merupakan pasangan pedalaman bagi Jalan Persekutuan 3 jajaran Terengganu, dengan kilometer sifarnya terletak di persimpangannya dengan Jalan Pintasan Kuantan FT3. Jarak antara Kuantan dengan Kuala Terengganu melalui kedua-dua jalan FT14 dan FT3 adalah lebih kurang sama (200 km), tetapi perjalanan melalui lebuh raya FT14 lebih pantas kerana kurang bandar yang dilaluinya. Terdapat tiga buah kawasan rehat (R&R) di sepanjang Lebuhraya Jerangau-Jabor FT14, iaitu R&R Bandar Cheneh Baharu, R//R Bandar Al-Muktafi Billah Shah dan R&R Bukit Besi.

Sejarah

Projek Lebuhraya Jerangau-Jabor mula diumumkan pada tahun 1973 oleh Perdana Menteri Malaysia kedua, Tun Abdul Razak semasa pelancaran Lembaga Kemajuan Terengganu Tengah (KETENGAH). Lebuh raya tersebut dibina bagi mempercepatkan pembangunan kawasan mundur di pedalaman Terengganu, sebagaimana peranan Lebuhraya Tun Razak FT12 terhadap Pahang. Sebelum kewujudan Lebuhraya Jerangau-Jabor FT14, Jalan Persekutuan 3 merupakan satu-satunya jalan persekutuan utama yang melalui Terengganu. Pembinaan lebuh raya FT14 telah menyebabkan banyak jalan persekutuan dan negeri yang dibina bagi menghubungkan antara kedua-dua lebuh raya FT14 dan FT3. Dua batang jalan raya membentuk laluan perintis bagi Jalan Persekutuan 14, iaitu Jalan Kuala Terengganu-Kuala Berang FT14/FT106 dand Jalan Ajil-Dungun FT14/FT132. Pembinaan dimulakan pada tahun 1977 dan siap pada tahun 1979.
Lebuhraya Jerangau-Jabor FT14 sangat terkenal kerana kegagalan pramatang permukaan yang sering berulang sejak di peringkat pembinaan lagi. Banyak jajaran di sepanjang jalan yang berlubang di sana-sini sehingga mendedahkan pengguna jalan raya terhadap risiko kemalangan. Lori-lori lebih muatan dipersalahkan terhadap kerosakan permukaan jalan raya, memandangkan kebanyakan daripadanya tidak mematuhi had berat gandar maksimum 9 tan. Ketiadaan penguatkuasaan menambah parah keadaan, dibuktikan dengan hanya satu sahaja stesen penguatkuasaan Jabatan Pengangkutan Jalan di sepanjang lebuh raya. Jika dibandingkan, Lebuhraya Tun Razak FT12 yang lebih pendek pula mempunyai dua buah stesen penguatkuasaan.
Sejak Lebuhraya Jerangau-Jabor FT14 dibuka kepada lalu lintas pada tahun 1979, ia berfungsi sebagai laluan tulang belakang utama dari Pahang ke Terengganu. Namun, setelah Lebuhraya Pantai Timur Fasa 2 E8 dibuka, kadar aliran trafik harian bagi Lebuhraya Jerangau-Jabor FT14 merosot sehingga 80%. Akibatnya, banyak pekan dan bandar di sepanjang lebuh raya FT14 yang selama ini bergantung kepada pengguna lebuh raya yang lalu-lalang sebagai sumber pendapatan utama seperti Ajil kini berdepan dengan ancaman kemerosotan perniagaan sehingga 40%.
Herramélluri

Herramélluri merupakan sebuah bandar dan kawasan perbandaran yang terletak di Sepanyol dalam wilayah La Rioja.
Tepung bungkus

Tepung bungkus merujuk kepada sejenis kuih yang diperbuat daripada tepung dan mempunyai inti kelapa. Kuih ini dibungkus dengan daun pisang.

Bahan membuat inti:

Kelapa muda disira dengan nisan hingga kering untuk dijadikan inti. Pada masa kini terdapat juga orang yang menggunakan gula merah bagi menggantikan manisan tradisional nisan ini. Bulatkan sebesar ibu jari. Golekkan di atas tepung pulut.
Bancuh tepung beras dengan santan cair atas api sederhana dan masukkan sedikit garam. Kacau hingga separuh masak dan jangan biar ia berkepala (berketul).
Ambil daun pisang dan bubuh dua sudu tepung separuh masak tadi. Atur tiga biji inti dan tutup semula dengan dua sudu tepung separuh masak.
Tutup dengan daun pisang dan lipat kedua-dua hujungnya. Kukus hingga masak.
Sairin Karno

Datuk Haji Sairin B. Haji Karno (lahir 2 Jun 1954, di Kampung Bayangan, Keningau, Sabah), merupakan Pembantu Menteri Pertanian & Industri Makanan Negeri Sabah dan juga wakil rakyat bagi DUN N.34 Liawan.

Kerjaya

Beliau pada asalnya merupakan seorang pendidik (1975 - 1981) yang mendapat pendidikan dari Maktab Perguruan Sandakan (Kepujian). Selain itu beliau juga pernah menyandang jawatan selaku Pengurus Agensi MNI Cawangan Sabah (1984 -1995), Ahli Lembaga Pengarah FELCRA (1993 -1995), Ketua Pengarah Unit Pemimpin Kemajuan Rakyat (1995 -1996), Timbalan Pengerusi Eksekutif Unit Integrasi Nasional Sabah (1996), Ahli Lembaga Pengarah Tabung Haji Malaysia, Presiden Majlis Hal Ehwal Anak Negeri Sabah (1998 - 2004), Pembantu Menteri Pembangunan Luar Bandar Negeri Sabah (2008 - 2013) dan sekarang Pembantu Menteri Pertanian dan Industri Makanan Negeri Sabah.

Politik

Beliau mula aktif sebagai ahli politik pada awal tahun 1980-an. Beliau pada awalnya berjuang bersama parti USNO (United Sabah National Organization) di bawah pimpinan Allahyarham Tun Datu Mustapha bin Datu Harun sebelum menyertai UMNO setelah USNO dibubarkan. Beliau dilantik menjadi wakil rakyat setelah menang dalam pilihan raya umum pada tahun 2004 bagi kerusi DUN N.34 Liawan dan sekali lagi memenangi kerusi DUN ini pada pilihan raya umum 2008.
Dalam pilihanraya umum 13 pada april 2013,beliau sekali lagi memenangi DUN Liawan dan berubah portfolionya ke Pembantu Menteri Pertanian dan Industri Asas Tani Negeri Sabah

Sumbangan

Sumbangan beliau yang pasti akan sentiasa dikenang ialah apabila beliau atas arahan Kerajaan Malaysia telah masuk ke hutan dan berunding dengan ketua pemberontak di Filipina, Komando Robot bagi mendapatkan pembebasan rakyat Malaysia yang diculik dari pulau Sipadan pada tahun 2001. sumbangan lain nya beliau aktif mengembangkan agama Islam di keningau
Logi Kuasa Jeneponto

Logi Kuasa Jeneponto merupakan sebuah logi kuasa eletrik yang terdapat di Sulawesi Selatan, Indonesia. Logi Kuasa Jeneponto terdiri daripada Jeneponto logi kuasa wap pembakaran arang batu (365 MW).

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa Jeneponto mempunyai keupayaan untuk menghasilkan sehingga 365 Megawatt kuasa eletrik yang digunakan bagi membekalkan kuasa eletrik di Sulawesi Selatan.
Federasi

Penerangan

Federasi adalah satu bentuk kerajaan dengan ciri-ciri kedua-dua negeri persekutuan dan negeri satuan. Dalam federasi, sekurang-kurangnya salah satu bahagian konstituen negeri itu adalah autonomi, manakala bahagian konstituen lain sama ada tidak autonomi atau kurang autonominya. Satu contoh pengaturan seperti itu ialah Finland, di mana Åland, yang mempunyai status wilayah autonomi, mempunyai lebih banyak autonomi daripada wilayah yang lain. Bahagian konstituen yang autonomi menikmati tahap kemerdekaan seolah-olah ia adalah sebahagian daripada persekutuan, manakala bahagian konstituen lain sama bebas seperti subunit lain dalam keadaan kesatuan. Autonomi ini dijamin dalam perlembagaan negara. Subunit-subunit autonomi selalunya adalah bekas pegangan kolonial atau rumah kepada kumpulan etnik yang berbeza dari majoriti di seluruh negara tersebut. Subunit autonomi ini sering mempunyai status khas dalam hubungan antarabangsa.
Kembara Mahkota Johor

Kembara Mahkota Johor atau juga dikenali sebagai KMJ merupakan program bersama rakyat yang diterajui oleh Sultan Johor, Sultan Ibrahim Ismail Ibni Sultan Mahmud Iskandar.
KMJ dimulakan pada 2001 yang merupakan cetusan Sultan Ibrahim sendiri yang ketika itu menjadi Tunku Mahkota Johor. Kembara ini bertujuan mendekatkan hubungan keluarga diraja Johor dengan rakyat. Dalam kembara ini menggunakan motosikal berkuasa tinggi, kereta pacuan empat roda dan bot bagi penjelajahan ke pulau-pulau sekitar Johor.

Kembara kereta api 2010

Kembara Mahkota Johor (KMJ) 2010, selama tiga hari bermula pada 26 Jun 2010. Kembara kali ini menggunakan kereta api sebagai pengangkutan utama meliputi empat daerah di negeri Johor. Antaranya ialah Johor Baharu , Kulaijaya, Kluang dan Segamat. Baginda sendiri memandu kereta api sejauh 391.3 kilometer bermula dari JB Sentral ke Gemas, Negeri Sembilan sebelum kembali semula ke JB Sentral.
Turut serta ialah Raja Zarith Sofia Almarhum Sultan Idris, isteri baginda, Tunku Mahkota Johor, Tunku Ismail Idris, Timbalan Perdana Menteri Malaysia, Tan Sri Muhyiddin Yassin dan Menteri Besar Johor Dato' Haji Abdul Ghani Othman.
Kembara ini mendapat pengiktirafan Malaysia Book of Records sebagai Sultan pertama memandu kereta api secara rasmi dan baginda dikurniakan lesen memandu kereta api pada majlis yang telah diadakan di Stesen Keretapi Gemas. Baginda singgah di Stesen Keretapi Kulaijaya, Kluang dan Chamek. Antara acara menarik yang diadakan pada tahun ini ialah melawat Kampung Pertanian di Kulaijaya, melancarkan tabung amal Simpang Renggam, demonstrasi membuat tosai dan melancarkan portal Sekolah Agama Kampung Chamek di Kluang.

Kembara Bermotosikal 2010

Kembara Mahkota Johor Bermotosikal 2010 berakhir pada 10 Ogos 2010 di Kota Tinggi.
Mukim Sungai Punggor

Pentadbiran

Mukim Sungai Punggor merupakan salah sebuah dari 14 mukim yang terdapat dalam daerah Batu Pahat, dalam negeri Johor dimana mukim ini merangkumi beberapa kampung.
Bandi

Bandi merupakan sebuah mukim yang terdapat di daerah Kemaman, Terengganu, Malaysia.
Springstille

Springstille merupakan sebuah kawasan perbandaran terletak di daerah Schmalkalden-Meiningen, Thüringen, Jerman.
Aamir Khan

Latar belakang

Khan dilahirkan pada 14 Mac 1965 di Mumbai kepada penerbit filem hindi, Tahir Hussain dan Zeenat Hussain. Beberapa saudara-mara beliau adalah ahli-ahli industri filem Hindi, termasuk arwah bapa saudaranya sebelah bapa, iaitu Nasir Hussain (penerbit dan pengarah). Khan adalah anak sulung daripada empat adik-beradik.Adik lelakinya, Faisal Khan juga merupakan seorang pelakon. Manakala, pelakon Imran Khan merupakan Anak saudaranya.
Khan berkahwin Reena Dutta dan mempunyai dua orang anak, anak lelaki yang bernama Junaid dan seorang anak perempuan, Ira. Reena terlibat secara ringkas dalam kerjaya Khan ketika dia bekerja sebagai penerbit untuk filem Lagaan. Pada bulan Disember 2002, Khan memfailkan perceraian, menamatkan perkahwinan 15 tahun. Reena mengambil hak penjagaan kedua-dua kanak-kanak.
Pada 28 Disember 2005, Khan berkahwin Kiran Rao yang telah menjadi penolong pengarah untuk Ashutosh Gowariker semasa penggambaran filem Lagaan.
Alfred Kastler

Alfred Kastler (Perancis: [kastlɛʁ]; 3 Mei 1902 – 7 Januari 1984) ialah ahli fizik Perancis dan penerima Hadiah Nobel dalam Fizik.
Burung Kelicap Ranting

Ciri-ciri

Burung Kelicap Ranting ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Kelicap Ranting adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Kelicap Ranting tidak bergigi.
Ukuran burung kelicap ranting adalah sekitar 11–12 cm panjang. Burung kelicap ranting jantan mempunyai bahagian atas tubuh berwarna biru, sementara dada dan pangkal sayapnya berwarna jingga/oren dan bertukar putih dibahagian bawahnya. Manakala warna bagi burung kelicap ranting betina lebih pudar kebiruannya.

Makanan

Makanan utama burung kelicap ranting diperolehi dengan menangkap serangga ketika terbang. Namun mereka juga memakan serangga lain seperti anai-anai atau ulat pokok/batang yang boleh didapati ketika hinggap di tanah.

Pembiakan

Burung Kelicap Ranting membiak dengan bertelur. Telur Burung Kelicap Ranting bercangkerang keras.
Burung Kelicap Ranting membiak di hutan-hutan kering, semak samun, kawasan buluh dan ditaman-taman. Ia akan membuat sarang dilubang-lubang pokok atau diantara batu batan, dimana sarangnya itu diperbuat daripada rumput rumput halus dan boleh bertelur diantara 3-5 biji.
Masjid Kampung Bari Kecil

Pentadbiran

Masjid Kampung Bari Kecil memiliki nombor pendaftaran masjid No Daftar: MY-11-STU-00314.
Immesheim

Immesheim merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.
Kampung Pulau Kundor

Poskod

Poskod yang digunakan di Kampung Pulau Kundor, Kota Bharu, Kelantan adalah 15350.
Don Carlos

Latar belakang

Terjemahan libreto Don Carlos ke dalam bahasa Itali dibuat oleh Achille de Lauzières pada muzim luruh 1866. Verdi mahu nama opera dikekalkan sebagai Don Carlos, sebagaimana dipersembahkan di Paris Opera. Versi bahasa Itali dipersembahkan pertamakali di Royal Italian Opera House, Covent Garden di London (sekarang dikenali sebagai Royal Opera House) pada 4 Jun 1867 dan dipersembahkan di Itali di Teatro Comunale di Bologna pada 27 Oktober pada tahun yang sama.
Idea untuk mengurangkan skop dan skala opera Don Carlos datang dari Verdi sendiri pada 1875. Beliau kemudiannya membuang keseluruhan babak 1 dan juga tarian balet, begitu juga bahagian lain.
Don Carlo disiapkan untuk persembahan di Teatro alla Scala pada 10 Januari 1884 yang mana versi ini telah tiada lagi keseluruhan babak 1 dan juga adegan tarian balet
Ikan Bayan

Ikan Bayan merupakan kumpulan ikan dalam kelompok nama saintifiknya Calluodon spp/Thalassoma spp, dan merupakan ikan air masin.
Ia merupakan ikan yang penting secara komersial dan dijual di pasar-pasar sebagai makanan. Penangkapannya memerlukan lesen bagi memastikan ia tidak terancam oleh tangkapan melampau oleh nelayan komersial.
Siebeneichen

Siebeneichen merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Hoki Tertutup di Sukan Asia Tenggara 2017 - Skuad Lelaki

Berikut di bawah adalah senarai pemain yang menyertai skuad mereka di kejohanan hoki tertutup lelaki di Sukan Asia Tenggara 2017 yang akan diadakan dari 21 Ogos hingga 26 Ogos 2017 di Malaysia.
Chakia, Chandauli

Demografik 2001

Menurut bancian India pada tahun 2001, Chakia memiliki bilangan penduduk seramai 13,667. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Chakia memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Ikatan Cendekiawan Muslim Indonesia

Ikatan Cendekiawan Muslim Indonesia (disingkat menjadi ICMI) ialah sebuah pertubuhan Cendekiawan Muslim di Indonesia. ICMI dibentuk pada tanggal 7 Disember 1990 pada pertemuan para cendekiawan Muslim di Kota Malang tanggal 6-8 Disember 1990. Di pertemuan itu juga dipilih Baharuddin Jusuf Habibie sebagai ketua ICMI yang pertama.

BATIC

BATIC, singkatan dari Balai Jurnalistik ICMI Orwil Jawa Barat. Telah didirikan sejak 1 Januari 2000, dengan aktiviti utama menggelar Majelis Ta'lim Jurnalistik (Majestik) secara rutin tiga bulanan dan berfungsi memfasilitasi diklat-diklat jurnalistik dan kepenyiaran radio --menyediakan bahan, sukatan, dan instruktur.
Lignères

Lignères ialah sebuah komun di jabatan Orne di barat-laut Perancis.
Niederschlettenbach

Niederschlettenbach merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Jalan raya selorong

Jalan raya selorong merupakan sejenis jalan raya yang membenarkan lalu lintas dua hala tetapi tidak cukup lebar (selebar selorong sahaja) untuk dua kenderaan dari kedua-dua arah bertentangan berselisih. Di Malaysia, jalan raya selorong sangat lazim ditemui sebagai jalan kampung. Untuk membolehkan jalan tersebut menampung aliran trafik dua hala, sesetengah negara membina tempat berselisih di sepanjang jalan untuk membolehkan kenderaan berselisih, manakala negara-negara lain pula sekadar menetapkan lebar minimum jalan (termasuk bahu jalan) yang cukup lebar untuk dua kenderaan dari arah bertentangan berselisih; kenderaan dari kedua-dua hala akan beranjak ke bahu jalan semasa berselisih.
Masjid Al-Mukminin

Sejarah

Masjid Al-Mukminin digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Mukminin adalah Abdullah B Omar. Masjid Al-Mukminin memiliki No Daftar: MY-09-KGR-00053.
Chrissie Fit

2006–2010: Permulaan kerjaya

Fit mula bergiat aktif dalam bidang lakonan menerusi siri TV Nickelodeon 2006, Zoey 101, di dalam peranan yang tidak diketahui. Beliau membuat peranan ulangan pertamanya dalam siri drama perubatan Amerika, General Hospital, di mana beliau memegang watak Mercedes dari 2007 hingga 2012. Beliau juga menulis dan mengarah, berlakon dalam siri web, The Subpranos, memegang watak sebagai Denise Flores de la Rosa. Beliau juga muncul dalam episod rancangan Southland, House M.D., General Hospital: Night Shift dan The Middleman.

2012–kini: Kesinambungan kejayaan

Pada 2012, Fit kembali berlakon menerusi Filly Brown, di mana beliau memegang watak Lupe Tonorio.
Pada 2013, beliau memegang watak CheeChee di dalam siri Disney Channel Original Movie, Teen Beach Movie
Pada 2015, beliau menjayakan watak Florencia "Flo" Fuentes dalam filem Pitch Perfect 2 dan kemudian melakonkan semula peranannya di dalam siri DCOM Teen Beach 2.
Masjid Mukim Batu Hitam

Pentadbiran

Masjid Mukim Batu Hitam memiliki nombor pendaftaran masjid No Daftar: MY-03-PP-00418.
Institut Penyelidikan Perikanan

Institut Penyelidikan Perikanan (IPP) (bahasa Inggeris: Fisheries Research Institute, FRI) ialah salah satu bahagian di bawah Jabatan Perikanan Malaysia. Institut ini terletak di Batu Maung, Pulau Pinang. Ia juga mempunyai cawangan di negeri-negeri lain.
Masjid Wakaf Tembesu

Sejarah

Senibina lama Masjid Wakaf Tembesu menyerupai senibina semasa Masjid At-Takwa, Durian Burung.

Pentadbiran

Masjid Wakaf Tembesu memiliki nombor pendaftaran masjid No Daftar: MY-11-KTR-00047.
Kampung Baru Salor

Poskod

Poskod yang digunakan di Kampung Baru Salor, Kota Bharu, Kelantan adalah 15100.
Ferreruela

Ferreruela merupakan sebuah kawasan perbandaran di Sepanyol di Zamora, di komuniti autonomi Castile dan León.
Chika Hirao

Pasukan kebangsaan

Chika Hirao bermain 1 perlawanan untuk pasukan bola sepak kebangsaan wanita Jepun.
Sagar, Sagar

Demografik 2001

Menurut bancian India pada tahun 2001, Sagar memiliki bilangan penduduk seramai 232,321. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sagar memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 57% lelaki dan 43% wanita mampu membaca. 14% dari populasi berusia di bawah 6 tahun. (2001)
Sumbermulya

Poskod

Poskod yang digunakan di Sumbermulya adalah 45264. Terdapat buah desa di dalam daerah kecamatan Haurgeulis.
Kasih (keroncong)

Kontroversi Hakcipta

Richard Kyoto datang ke Malaysia untuk menjejak Dayang ekoran lagu Kasih yang mula mendapat tempat di hati peminat itu dikatakan dirakamkan tanpa kebenaran beliau. Bagaimanapun selepas beberapa sesi rundingan akhirnya Richard dan NSR (syarikat rakaman Dayang) mencapai kata sepakat. Malahan adik Richard, Ryan Kyoto juga memberikan 2 buah lagu baru untuk dirakam oleh Dayang dalam album pop seterusnya.
Kolej MARA Banting

Kolej MARA Banting merupakan sebuah kolej milik Majlis Amanah Rakyat dan merupakan salah satu International Baccalaureate (IB) World School. Ia terletak lebih kurang 10 km dari KLIA dan 16 km dari Banting.
Nintendo 64

Sejarah

Pada era 1990-an, kesemua konsol yang dikeluarkan memiliki keupayaan menjana grafik permainan video dalam bentuk 2D. Nintendo ingin mengubah situasi ini dengan membina sebuah konsol permainan video yang mampu menjana grafik 3D, yang membawa kepada termetrainya perjanjian di antara Nintendo dan syarikat pengeluar komponen grafik, Silicon Graphics Inc. untuk membina konsol 64-bit. Projek pembinaan konsol 64-bit ini dikenali sebagai Project Reality. Antara perkara yang ditekankan dalam Project Reality ialah penggunaan media katrij ROM bagi kesemua permainan video yang dikeluarkan untuk konsol N64, yang pada ketika itu kebanyakkan konsol permainan video sudah mula menggunakan media CD-ROM yang membolehkan pembangun mencipta permainan video dengan jalan cerita yang lebih panjang. Penggunaan katrij ROM memberi kelebihan kepada konsol ini dari segi sela masa konsol menyediakan permainan video berbanding CD-ROM yang mengambil masa yang agak lama bagi konsol untuk menyediakan permainan video.
Reka bentuk konsol ini pertama kali didedahkan kepada umum dalam tahun 1994. Protaip konsol N64 ini memaparkan logo Nintendo Ultra 64 di badan konsol, serta katrij ROM yang akan digunakan. Ramai menyatakan pandangan terhadap penggunaan media katrij ROM di dalam konsol ini namun begitu pihak Nintendo menekankan bahawa penggunaan katrij ROM akan mempercepatkan sela masa konsol menyediakan permainan video, jadi pemain tidak perlu menunggu lama untuk bermain. Konsol N64 merupakan konsol pertama yang dibangunkan menggunakan teknologi 64-bit; menggunakan cip mikropemproses 64-bit, walaupun syarikat Atari mendakwa bahawa konsol Atari Jaguar mereka merupakan konsol 64-bit pertama namun begitu cip mikropemproses yang digunakan dalam konsol Jaguar masih lagi 32-bit.
Pada suku kedua tahun 1994, Nintendo menandatangani perjanjian lesen dengan syarikat pembangun permainan video Midway yang akan membangunkan beberapa permainan video untuk konsol arked menggunakan perkakasan daripada Project Reality serta bergabung membentuk syarikat usahasama baru dipanggil Williams/Nintendo yang akan memasarkan permainan video ekslusif untuk konsol terbaru Nintendo. Hasil dari perjanjian ini, 2 siri permainan video dikeluarkan untuk pasaran konsol arked iaitu Killer Instinct dan Cruis'n USA, menyebabkan populariti konsol dari Project Reality meningkat kerana ketersediaan konsol memainkan permainan video arked ini.